alexandrainst/scandi-wiki huggingface dataset:
Baise i Guangxi

Baise (hanzi 百色, pinyin Bǎi Sè, tidlegare Bósè) er eit byprefektur i den autonome regionen Guangxi i Folkerepublikken Kina.

Baise ligg nordvest i Guangxi og grensar til provinsane Guizhou og Yunnan, og til Vietnam. Prefekturet ligg midt mellom tre sørvestkinesiske administrasjonshovudstadar, Nanning, Kunming og Guiyang. Av arealet på 3 726 km² er meir enn 55 % skog.

Klimaet i Baise er tropisk, og det ligg i monsunområdet. Den årlege nedbøren er gjennomsnittleg på 1115 mm, og snittemperaturen er 22 °C.

Byen Baise vart grunnlagt som ein han-kinesisk garnison i 1730. Han var rekna som eit stammeområde, og hadde historisk lite sentral kontroll. På 1800-talet byrja kjøpmenn frå Guangzhou (Canton) å slå seg ned der, og i 1875 kom staden under vanleg sivil administrasjon.

Administrative einingar 
Baise omfattar eitt bydistrikt, 11 fylke og eitt autonomt fylke.

Bydistrikt:
 Youjiang (右江区)

Fylke:
 Longlin (隆林县)
 Leye (乐业县)
 Xilin (西林县)
 Tianlin (田林县)
 Lingyun (凌云县)
 Tianyang (田阳县)
 Tiandong (田东县)
 Pingguo (平果县)
 Debao (德保县)
 Napo (那坡县)
 Jingxi (靖西县)

Autonomt fylke:
 Longlin Gezu Zizhi (隆林各族自治县)

Folkesetnad 
Folkegruppene zhuang, han, yao, hui og miao er dei mest talrike i prefekturet.
I 2019 hadde Baise  innbyggjarar, av desse budde  i byområdet. 80 % av innbyggjarane var zhuangfolk.

Økonomi 
Baise er ein av dei viktigaste produsentane av aluminium i Kina, med både gruvedrift, foredling og produksjon av aluminiumsprodukt. Det tropiske klimaet legg til rette for stor fruktproduksjon. Ellers er trevirke og treprodukt viktige og der er også petroleum, naturgass, kopar og kvarts. Baise er også den tredje største vasskraftprodusenten i Guangxi med ein årleg produksjon på fem millionar kilowatt.

Turisme 
Området er rekna for å ha ven natur. Dei skogdekte fjellområda i Baise har mange plante- og dyreslag. Grensetraktene er blant dei minst utvikla delane av Kina. Dette, saman med det etniske mangfaldet, har vore gunstig for utviklinga av turistnæringa.

Kjelder

 Denne artikkelen bygger på «Baise i Guangxi» frå , den 13. oktober 2009.

Bakgrunnsstoff 
 Den offisielle nettstaden baise.gov.cn 

Prefektur i Guangxi
Dagny

Dagny og Dagne er kvinnenamn av norrønt opphav. Dagny har namnedag den 11. september.

Dagný er sett saman av dagr, 'dag', dagen eller guden for han, og nýr, 'ny'.
Det har vore brukt som førenamn frå rundt 1600.

Bruk 

Dagný er eit vanleg namn på Island, men er mindre utbreidd i andre land. 

Dagny var blant dei mest brukte namna på jentebarn fødd i Noreg i tida 1890–1910, men har sidan falle i popularitet.

Namneberarar 
 Dagny Juel (1867–1901), norsk forfattar
 Dagny Sandvik (1878–1968), norsk sopran og songpedagog
 Dagny Bjørnaraa (1894–1973), norsk journalist og foreiningskvinne 
 Dagny Edit Dorotea Lindsten, seinare Lind (1902–1992), svensk skodespelar
 Dagny Berger (1903–1950), første norske kvinna som tok flysertifikat
 Dagny Tande Lid (1903–1998), norsk kunstnar og forfattar
 Dagny Holm (f. 1955), norsk forfattar
 Dagny Mellgren (f. 1978), norsk fotballspelar

Annan bruk 
 Tidsskriftet Dagny
 Dagny i Frankrike er ein fransk kommune

Kjelder 

 

Kvinnenamn
Førenamn av norrønt opphav
Namn knytte til tid
Paradisalleen

Paradisalleen er ein veg på Paradis i Fana bydel i Bergen kommune. Han går vestover frå Nesttunvegen til Jacob Kjødes veg og er om lag 220 meter lang. 

Namnet vart vedteke i 1953, men har vore uoffsielt nytta sidan 1913. Montessori-grunnskolen i Bergen ligg i denne vegen.

Knutepunkt 
  Nesttunvegen
 Sideveg sørover (130 m)
 Sideveg sørvestover (80 m)
 Jacob Kjødes veg

Kjelder 
 
 Nasjonal vegdatabank 

Vegar i Fana
Skolestien

Skolestien er ein gangveg på Paradis i Fana bydel i Bergen kommune. Han går vestover frå Statsminister Michelsens veg til Ny-Paradis og er om lag 130 meter lang. Stien går like sør for Paradis skole. 

Namnet vart vedteke i 1947.

Knutepunkt 
 Fv189 Statsminister Michelsens veg
 Ny-Paradis

Kjelder 
 
 Nasjonal vegdatabank 

Vegar i Fana
Paradis skole

Paradis skole er ein barneskule på Paradis i Fana bydel i Bergen. Han ligg i Statsminister Michelsens veg 55 og vart først oppført i 1882. Eit nytt bygg, som sidan vart Fana gymnas, vart bygd i 1916, teikna av Erling Ross. Dagens bygg vart oppført i 1939 etter teikningar av Georg Fr. Fasting. Fram til 1967 heitte denne skulen Storetveit skole. 

Under krigen vart Storetveit skole først nytta for innkvartering av den deporterte folkesetnaden frå Telavåg og fungerte resten av krigen som reservehospital. 

Skulen har kring 500 elevar.

Kjelder 
 
 Bergen Skolemuseum

Skular i Fana
Barneskular i Bergen
Skipingar i 1882
Fana gymnas

Fana gymnas var ein allmennfagleg vidaregåande skule på Paradis i Fana bydel i Bergen, nedlagt etter skuleåret 2015/16. Skulen opna som mellomskule i 1916 i det første bygget til det som i dag er Paradis skole og vart gymnaset Fana kommunale høyere allmenskole frå 1934. Seinare vart skulen utvida med nye bygningar. Den siste av desse er frå 1957 og er teikna av arkitekt Theodor Olsen. Då fylkeskommunen tok over dei vidaregåande skulane, skifta skulen namn til Fana gymnas. 

Under den andre verdskrigen vart skulen nytta som Storetvedt hospital som reservesjukehus for Haukeland sjukehus i samarbeid med Paradis Raude Kross. 

Skulen ligg i Statsminister Michelsens veg, nesten vegg-i-vegg med Paradis skole. Det gjekk meir enn 500 elevar på skulen, fordelt på 20 klassar.

Bakgrunnsstoff 
 Heimeside

Kjelder 
 

Skular i Fana
Vidaregåande skular i Bergen
Utdanningsinstitusjonar skipa i 1916
1916 i Noreg
Ny-Paradis

Ny-Paradis er ein veg på Paradis i Fana bydel i Bergen kommune. Han går sørover i ei sløyfe frå Statsminister Michelsens veg mot den smale bukta som vert kalla Dødehavet i Nordåsvatnet, før han snur nordover. Vegen er om lag 1 km lang. 

Namnet vart vedteke i 1947. I 1983 vart Krohns veg ein parsell av Ny-Paradis. Krohns veg var ein tidlegare blindveg som gjekk sørvestover frå Statsminister Michelsens veg mot Ny-Paradis. Dette vegnamnet vart òg vedteke i 1947. 

Området som Ny-Paradis går gjennom høyrer til garden Gamlehaugen.

Knutepunkt 
 Fv189 Statsminister Michelsens veg
 Sideveg nordover (50 m)
 Vegen delar seg i ei sløyve
  Skolestien til Statsminister Michelsens veg
 Sideveg vestover (100 m) til andre sida av sløyfa i Ny-Paradis. 
 Sideveg sørvestover (160 m)
 Sideveg vestover (200 m)
 Sideveg vestover (80 m)
 Avkjørsel Allébakken
 Slutt på sløyfa.

Kjelder 
 
 Nasjonal vegdatabank 
 Bergenskart 

Vegar i Fana
Allébakken

Allébakken er ein privat grusveg ved Gamlehaugen på Paradis i Fana bydel i Bergen kommune. Han går nordover frå Ny-Paradis til gang- og sykkelvegen Paradisstranden og er om lag 300 meter lang. 

Namnet vart vedteke i 1961.

Knutepunkt 
 Ny-Paradis
 Sideveg sørvestover (110 m)
  Paradisstranden.

Kjelder 
 
 Nasjonal vegdatabank 

Vegar i Fana
Gamlehaugvegen

Gamlehaugvegen er ein blindveg på Gamlehaugen i Fana bydel i Bergen kommune. Han går sørover og så nordover frå Statsminister Michelsens veg og er om lag 500 meter lang. 

Namnet vart vedteke i 1947. I 1989 vart vegen forlenga nordover då den tidlegare Nylundvegen vart ein del av Gamlehaugvegen.

Knutepunkt 
 Fv189 Statsminister Michelsens veg
  Paradisstranden
  Gamlehaugen
 Sideveg nordvestover (50 m)
 Sideveg vestover til Straumeveien (140 m)
  Gamlehaugen 45

Kjelder 
 
 Nasjonal vegdatabank 

Vegar i Fana
Jærens rev

Jærens rev er den vestlegaste sandtangen på kysten av Jæren, han ligg på Reve i Klepp kommune, mellom Orrestranda og Borestranda. 

I området har det vore mange skipsforlis langs den vêrharde Jærkysten, og ein redningsstasjon vart oppretta her, på garden Reve, i 1852. 

Jærens rev er òg kjend for mykje vadefuglar, og Stavanger Museum har ein ornitologisk stasjon her.

På Revtangen er det sett opp eit dagmerke, Dagmerket på Revtangen.

Geografi i Klepp
Jæren
Rev i Atlanterhavet
Paradisstranden

Paradisstranden er ein gang- og sykkelveg nord i Fana bydel i Bergen kommune. Han går sørover langs austsida av Nordåsvatnet frå Gamlehaugvegen ved Gamlehaugen til Troldhaugvegen ved den gamle Hop jernbanestasjon og er om lag 2 km lang. 

Fram til 1983 var vegen ein parsell av den nedlagde jernbanestrekninga på Bergensbanen mellom Nesttun og Bergen jernbanestasjon. Fram til 1988, då motorvegen Fritz C. Riebers veg opna, vart vegen nytta som bilveg. 

Namnet vart vedteke i 1985.

Knutepunkt 
 Gamlehaugvegen
 Avkjørsel Allébakken
 Avkjørsel Ny-Paradis
 Sideveg sørvestover (240 m)
  «Det døde hav», ei vik i Nordåsvatnet
  (30 m) Hopsvatnet
 Troldhaugvegen og Wernersholmvegen

Kjelder 
 
 Nasjonal vegdatabank 

Vegar i Fana
MTV Live HD

MTV Live HD er ein musikk- og underhaldningskanal som blei lansert 15. september 2008 av MTV Networks Europe. Kanalen sender 24 timar i døgeret i HD-kvalitet.
Kanalen er basert i MTV Networks Europe sitt hovudkontor i Warszawa i Polen.

Referansar

Bakgrunnsstoff

HD-kanalar
Skipingar i 2008
Gettin' Hungry

«Gettin' Hungry» er ein song skriven av Brian Wilson og Mike Love for det amerikanske popbandet The Beach Boys. Songen vart gjeven ut på albumet Smiley Smile og på singel i 1967. Songen er ein av få songar på dette albumet som ikkje var knytt til det skrinlagte SMiLE-prosjektet.

Solovokal på songen er av Brian Wilson og Mike Love.

Kjelder 
 Denne artikkelen bygger på «Gettin' Hungry» frå , den 11. september 2009. 
 

Singlar frå 1967
Songar frå 1967
The Beach Boys-songar
Psykedeliske songar
Songar skrivne av Brian Wilson
Songar skrivne av Mike Love
Guigang

Guigang (贵港; pinyin: Guìgǎng) er eit byprefektur i den autonome regionen Guangxi i Folkerepublikken Kina.

Administrative einingar 
Guigang omfattar tre bydistrikt, eit byfylke og eit fylke:

 Bydistriktet Gangbei - 港北区 Gǎngběi Qū ;
 Bydistriktet Gangnan - 港南区 Gǎngnán Qū ;
 Bydistriktet Tantang - 覃塘区 Tántáng Qū ;
 Byfylket Guiping - 桂平市 Guìpíng Shì ;
 Fylket Pingnan - 平南县 Píngnán Xiàn.

 Denne artikkelen bygger på «Wikipedia» frå , den 11. september 2009. 
 .

Byprefektur i Guangxi
Pingnan i Ningde

Pingnan  屏南县 (pinyin: Píng Nán Xiàn) er eit fylke vest i byprefekturet  i Ningde i Fujian i Folkerepublikken Kina.  Befolkninga  var i 2006 på 181 000 innbyggarar.

Pingnan vart oppretta som fylke under Qing-dynastiet i 1735. Det dekker eit areal på 1485 km2.  
Pingnan er kjend for sommarsopp. Den årlege produksjon av xiangu-sopp i Pingnan er meir enn 6000 tonn.

Denne artikkelen bygger på «Wikipedia» frå ,  den 11. september 2009.  
 

Fylke i Ningde
Wild Honey

Wild Honey er det trettande studioalbumet til The Beach Boys, utgjeve i 1967. Albumet var det første albumet deira sida Surfin' USA som ikkje var produsert av Brian Wilson aleine. Han hadde gradvis trekt seg tilbake som den musikalske leiaren av bandet etter den vanskelege prosessen innspelinga av det skrinlagte albumet Smile.

Avsluttingsporet «Mama Says», er einstonig song frå songen «Vegetables» frå det skrinlagde Smile. Det var det første av fleire Smile-songar nytta som avslutningssong på seinare Beach Boys-album. 

Tittelsporet vart den første singelen frå albumet og vart ein liten hit. Oppfølgjaren «Darlin'» nådde Topp 20 i USA, medan sjølve albumet gjekk til 24. plass i USA og 7. plass i Storbritannia. Songen «Here Comes the Night» vart seinare innspelt på ny som ein disco-song seint i 1970-åra, men vart ikkje noko hit. «How She Boogalooed It», skriven av Al Jardine, Mike Love, Bruce Johnston og Carl Wilson, var den første Beach Boys-songen (bortsett frå nokre instrumentalar) der Brian Wilson ikkje medverka som låtskrivar. 

I 1990 vart Wild Honey gjeven ut på CD i lag med Smiley Smile og bonusspor frå perioden.

Innhald

Medverkande

I følgje biografen David Leaf.

The Beach Boys
 Mike Love
 Al Jardine
 Bruce Johnston
 Brian Wilson
 Carl Wilson
 Dennis Wilson

Produksjon
 The Beach Boys – produsentar
 Jim Lockert – lydteknikar
 Bill Halverson – andreteknikar

Salslister

Kjelder
Denne artikkelen bygger på «Wild Honey (album)» frå ,  den 11. september 2009. 
 oppgav desse kjeldene: 
 Smiley Smile/Wild Honey CD-hefte, David Leaf, c.1990.
 "Look! Listen! Vibrate! Smile!", Domenic Priore, c.1995
 "The Nearest Faraway Place: Brian Wilson, The Beach Boys and the Southern California Experience", Timothy White, c. 1994.
 "Wouldn't It Be Nice - My Own Story", Brian Wilson og Todd Gold, c. 1991.
 "Top Pop Singles 1955-2001", Joel Whitburn, c. 2002.
 "Top Pop albums 1955-2001", Joel Whitburn, c. 2002.
 Allmusic.com

Bakgrunnsstoff
Tekstane til Wild Honey 

The Beach Boys-album
Musikkalbum frå 1967
Capitol Records-album
USA-amerikanske poprockalbum
 410
Wild Honey av The Beach Boys

«Wild Honey» er ein song skriven av Brian Wilson og Mike Love for det amerikanske popbandet The Beach Boys. Han vart gjeven ut på albumet Wild Honey i 1967. Han vart òg gjeven ut som singel med «Wind Chimes» som B-side. Singelen nådde 31. plass i USA og 29. plass i Storbritannia.

Innspeling 
Innspelinga av songen starta 26. september 1967 i heimestudioet til Brian Wilson i Bel Air i California. Songen vart nesten ferdiginnspelt denne dagen. Bandet spelte la så på fleire instrument som bongotrommer, perkusjon og trommer, der basstromma til Dennis Wilson vart tatt opp ute i ein gang. Innspelinga vart så avslutta denne dagen med meir vokal og orgel.

Dagen etter vart thereminen, spelt av Paul Tanner, innspelt, igjen i heimestudioet til Brian Wilson. Dette var den tredje songen til Beach Boys der dei nytta theremin.

Salslister

Kjelder 
 Denne artikkelen bygger på «Wild Honey (Beach Boys song)» frå , den 11. september 2009. 
 oppgav desse kjeldene:

Songar frå 1967
Singlar frå 1967
The Beach Boys-songar
Songar skrivne av Brian Wilson
Songar skrivne av Mike Love
Capitol Records-singlar
Nazareth-songar
Darlin' av The Beach Boys

«Darlin'» er ein song skriven av Brian Wilson og Mike Love for det amerikanske popbandet The Beach Boys. Han vart gjeven ut i 1967 på albumet deira Wild Honey. Han vart òg gjeven ut som singel med «Here Today» som B-side. Singelen nådde 19. plass i USA og 11. plass i Storbritannia. Soven . The single peaked at #19 in the United States og #11 in the United Kingdom. The song vart produsert av bandet og Carl Wilson hadde solovokal.

Historie 
«Darlin'» var ei omskriving av ein song Brian Wilson og Mike Love hadde frå før, «Thinkin' 'Bout You Baby», som vart spelt inn og gjeve ut på singel i april 1964 av Sharon Marie. 

Akkompagnementet og vokalsporet vart spelt inn 27. oktober 1967. Ei instrumentalutgåve av songen finst på albumet Stack-O-Tracks frå 1968.

Andre utgåver 
David Cassidy spelte inn «Darlin» i 1975 på albumet The Higher They Climb. Albumet var produsert av Beach Boys-medlem Bruce Johnston. 

Triumvirat spelte inn «Darlin'» på A la Carte'' i 1978.

Kjelder 
 Denne artikkelen bygger på «Darlin' (Beach Boys song)» frå , den 11. september 2009. 
 

Songar frå 1967
Singlar frå 1967
The Beach Boys-songar
Songar skrivne av Brian Wilson
Songar skrivne av Mike Love
Songar om kvinner
Capitol Records-singlar
USA-amerikanske soulsongar
David Cassidy-songar
Leo Sayer-songar
James Last-songar
Herb Alpert-songar
Here Comes the Night av The Beach Boys

«Here Comes the Night» er ein song skriven av Brian Wilson og Mike Love for det amerikanske popbandet The Beach Boys. Han vart først gjeven ut i 1967 på albumet deira Wild Honey. I 1979 vart songen spelt inn på ny som ein discosong for albumet L.A. (Light album). Denne utgåva 
varte nesten elleve minuttar.

Kjelder 
 Denne artikkelen bygger på «Here Comes the Night (Beach Boys song)» frå , den 11. september 2009. 
 

Songar frå 1967
Singlar frå 1979
The Beach Boys-songar
Songar skrivne av Brian Wilson
Songar skrivne av Mike Love
Byprefektur

Byprefektur (kinesisk 地级市, dìjí shì, 'regionnivå-by') viser til ei administrativ eining i Folkerepublikken Kina. Ho ligg mellom den større provinsen og det mindre fylket. 

Det første byprefekturet vart danna den 5. november 1983. Frå byrjinga av 1980-åra har prefekturbyar i stor grad overteke stillinga til dei eldre prefektura. Eit vanleg prefektur må oppfylla fleire kriterium for å få status som byprefektur: Dei må ha eit bymessig område med over 250 000 innbyggjarar, industri med verdiskaping på over 2 billionar yuan, tertiærnæringar som er større enn primærnæringar i området og står for minst 35 % av verdiskapinga, og inntektene til dei lokale styresmaktene må vera på over 200 millionar yuan.

Dei fleste provinsane har hovudsakleg byprefektur på det neste nivået. Av 22 provinsar og fem autonome område i Kina er det berre i tre provinsar (Yunnan, Guizhou, Qinghai) og to autonome regionar (Xinjiang og Tibet) som har fleire enn tre administrative einingar under seg med annan status. 

Dei største byprefektura er Baoding i provinsen Hebei, Zhoukou i Henan, Nanyang i Henan og Linyi i Shandong. Alle desse har fleire innbyggarar enn Tianjin, som er den minst folkerike byprovinsen i landet. 

Mellom byfylke og byprefektur ligg «lågare byprefektur», eit byfylke med mynde som ligg tett oppunder den til eit byprefektur. Femten store byprefektur er blitt gjevne status som lågare byprovinsar, noko som gjev dei ein god del meir sjølvstyre.

Sjå òg 
 Oversyn over byprefektur i Kina

Kjelder 
 http://www.china.org.cn/english/Political/28842.htm
 Denne artikkelen bygger på «Prefecture-level city» frå , den 22. september 2009. 
 

Administrative einingar i Kina
Friends av The Beach Boys

Friends er det fjortande studioalbumet til The Beach Boys, gjeven ut i 1968. 

Arbeidet på albumet kom i gang i februar 1968 og Mike Love reiste like etter på ei to veker lang reise til India (i lag med The Beatles og Donovan) for å studere transcendental meditasjon med den nye læremeisteren deira Maharishi Mahesh Yogi. Då han var borte spelte resten av bandet, Brian Wilson, Dennis Wilson, Carl Wilson, Al Jardine og - no eit offisielt medlem - Bruce Johnston inn det meste av Friends i lag med nokre musikarar frå The Wrecking Crew.

Friends var det første Beach Boys-album med fleire songar frå Dennis Wilson, «Little Bird» og «Be Still»; førstnemnde hadde eit mellomspel med element frå «Child Is The Father Of The Man», ein song frå det då skrinlagte albumet Smile. Sjølv om heile bandet er tilskriven produksjonen av albumet, var dette det siste albumet der Brian Wilson var den dominerande kreative drivkrafta før Love You i 1977. Han var medlåtskrivar på nesten alle songane, bortsett frå dei den yngre broren skreiv. 

I midten av mars kom Mike Love tilbake frå India og medverka med vokal på albumet. The Beach Boys la så ut på to amerikanske turnear, ein med Strawberry Alarm Clock og ein annan med Maharishi Mahesh Yogi sjølv (som læremeister). Begge turneane var kommersielle fiaskoar og vart raskt kansellert (etter at berre 200 menneske møtte opp i New York City).

Albumet var det første til Beach Boys som berre vart gjeven ut i stereo og kom ut i juni 1968. Det nådde berre 126. plass på den amerikanske albumlista og indikerte at tida deira var forbi i heimlandet. I Storbritannia nådde derimot albumet 13. plass. 

Friends finst i dag på CD i lag med 20/20, samt bonusspor frå denne perioden.

Innhald

Medverkande
The Beach Boys
 Mike Love – vokal
 Brian Wilson – vokal, orgel på «Be Still»;
 Carl Wilson – vokal
 Dennis Wilson – vokal
 Al Jardine – vokal
 Bruce Johnston – vokal
Adnre medverkande
 Jim Gordon – trommer på «Be Here in the Morning»
 Murry Wilson – låg stemme på «Be Here in the Morning»
 ikkje oppgjeve – bass, bassmunnspel, trommer, klokkespel, munnspel, perkusjon, tuba

Salslister

Kjelder 
 Denne artikkelen bygger på «Friends (The Beach Boys album)» frå , den 11. september 2009. 
  oppgav desse kjeldene: 
 Friends/20/20 CD-hefte, David Leaf, c.1990.
 "The Nearest Faraway Place: Brian Wilson, The Beach Boys and the Southern California Experience", Timothy White, c. 1994.
 "Wouldn't It Be Nice - My Own Story", Brian Wilson og Todd Gold, c. 1991.
 "Top Pop Singles 1955-2001", Joel Whitburn, c. 2002.
 "Top Pop albums 1955-2001", Joel Whitburn, c. 2002.
 Allmusic.com

Bakgrunnsstoff 
 Tekstar til Friends 
 Artikkel av Matthew Asprey

The Beach Boys-album
Musikkalbum frå 1968
Capitol Records-album
Pan Geng

Pan Geng var etter alt å dømma den herskar som omkring 1350 f.Kr. flytta det kinesiske Shang-dynastiets hovudstad til byen Yin. I dag er staden kjent som Yiaxi («Yia-ruinane») rett ved storbyen Anyang i Henan-provinsen. Dermed byrja det som av og til kallast Yin-dynastiet, som er Shang-periodens andre halvdel og gullalder. 

Det er sannsynleg at bruken av orakelbein i Shang-dynastiet byrja, eller slo igjennom, på kong Pan Gengs tid. 

 Denne artikkelen bygger på «Wikipedia» frå , den 11. september 2009. 
 .

Shang-dynastiet
Kinesiske herskarar
Songen Friends av The Beach Boys

«Friends» er ein song skriven av Brian Wilson, Carl Wilson, Dennis Wilson og Al Jardine for det amerikanske popbandet The Beach Boys. Han vart gjeven ut i 1968 på albumet deira Friends. Han vart òg gjeven ut som singel med «Little Bird» som B-side. Singelen nådde 47. plass i USA og 25. plass i Storbritannia. Songen vart spelt inn i mars 1968. 

Solovokal er ved Carl Wilson. 

«Friends» er skriven i valsetakt og har i følgje biografen Peter Reum vorte nytta på Berklee College of Music for å lære studentane korleis ein kan skrive i 3/4-takt.

Kjelder 
 Denne artikkelen bygger på «Friends (Beach Boys song)» frå , den 11. september 2009. 
 

Singlar frå 1968
Songar frå 1968
The Beach Boys-songar
Songar skrivne av Brian Wilson
Songar skrivne av Carl Wilson
Songar skrivne av Dennis Wilson
Songar skrivne av Al Jardine
Capitol Records-singlar
Shang

Shang, tidlegare også kjend som Yin-dynastiet, var eit dynasti i Kina under bronsealderen på 1000-talet f.Kr. Det er tradisjonelt tidfest til å ha vart frå 1760 eller rundt 1600 f.Kr. til 1122/1027 f.Kr. Det herska over den nedre elvedalen til Huangelva. 

Dynastiet etterfølgde det halvmytiske Xia-dynastiet og blei etterfølgd av Zhou-dynastiet. 
Shang er det første kinesiske dynastiet ein har historiske kjelder frå. Den første hovudstaden til dynastiet heitte Bo eller Xibo (Vestre Bo).
Den siste hovudstaden til Shang låg nær byen Anyang i Henan. Han blei funnen att i 1899 og graven ut i perioden 1928–1937.

Kjelder

Bakgrunnsstoff 

Kinesiske dynasti
 
Historia til Henan
Anyang
Wu av Zhou

Kong Wu av Zhou (周武王, pinyin zhōu wŭ wáng, 'kong Wu av Chou') var den første herskaren frå det kinesiske Zhou-dynastiet, frå 1046 til 1043 f.Kr. Nokre kjelder hevdar at han døydde i ein alder av 93 år, andre hevdar 54 eller 43. 

Zhou Wu Wang hadde ein bror, Zhou Gong Ji, som hadde sonen Bailing. Bailing vart gjort til hertug av Jiang i Gushi (sør i dagens Henan).

 Denne artikkelen bygger på «Wikipedia» frå , den 11. september 2009. 
 .

Zhou-dynastiet
Kinesiske herskarar
Gushi

Gushi er ein by og eit fylke i provinsen Henan i det sentrale Kina. Byen ligg i Yunan-regionen sør i Henan, nær grensa til provinsen Anhui, i eit stort risdyrkande område. Folketalet var utrekna til 82 100 i 2005.

Den første hertugen av hertugdømmet Jiang, med sete i Gushi, var Bailin, nevøen til den første Zhou-kongen, Wu av Zhou. Dette var rundt år 1000 f.Kr., heilt i førstninga av Zhou-dynastiet.

Kjelder 
 Denne artikkelen bygger på «Gushi» frå , den 11. september 2009.

Bakgrunnsstoff 

Byar i Henan
Fylke i Henan
Xinshi i Baoding

Xinshi (新市区; pinyin Xīnshì Qū) er eit bydistrikt i byprefekturet Baoding i provinsen Hebei i Folkerepublikken Kina. Det har eit areal på 75 km² og hadde 393 351 innbyggarar i 2000.

Kjelder 
 Denne artikkelen bygger på «Xinshi (Baoding)» frå , den 11. september 2009. 
 

Xinshi